
ANUNȚ CONCURS PENTRU OCUPAREA UNUI POST CONTRACTUAL

Asociația de Dezvoltare Intercomunitară „Management Integrat al Deșeurilor în Județul Dâmbovița”, cu sediul în Târgoviște, bd. Regele Carol I nr. 66, județul Dâmbovița, organizează concurs pentru ocuparea unui post contractual vacant de economist în cadrul Compartimentului Economic, cu normă întreagă, pe perioadă nedeterminată.

1. Denumirea postului și condițiile de ocupare
Denumirea postului: economist – Compartimentul Economic;
Număr posturi: 1;
Durata contractului: perioadă nedeterminată;
Norma de lucru: întreagă.

2. Descrierea postului
Economistul își desfășoară activitatea în cadrul Compartimentului Economic al Asociației și are atribuții privind evidența și prelucrarea documentelor financiar-contabile, facturarea și urmărirea încasării creanțelor, efectuarea operațiunilor economico-financiare, pregătirea plăților prin intermediul serviciilor bancare electronice, întocmirea situațiilor și raportărilor specifice, precum și îndeplinirea altor atribuții corespunzătoare postului, potrivit fișei postului.

3. Condițiile de participare
Condiții generale de participare:
· au cetățenia română sau cetățenia unui alt stat membru al Uniunii Europene și domiciliul în România;
· cunosc limba română, scris și vorbit;
· au capacitate de muncă, în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
· au o stare de sănătate corespunzătoare postului pentru care candidează, atestată pe baza adeverinței medicale, eliberată de medicul de familie sau de unitățile sanitare abilitate;
· îndeplinesc condițiile de studii, de vechime în specialitatea studiilor și celelalte condiții specifice prevăzute pentru postul de economist;
· nu au fost condamnate definitiv pentru săvârșirea unor infracțiuni care le-ar face incompatibile cu exercitarea funcției, cu excepția situației în care a intervenit reabilitarea, în condițiile legii (se probează cu cazier judiciar).

Condiții specifice de participare:
· studii universitare de licență absolvite în domeniul economic, cu diplomă de licență;
· vechime în specialitatea studiilor economice de minimum 3 ani;
· cunoașterea legislației financiar-contabile și a regulilor privind înregistrarea operațiunilor economico-financiare, întocmirea documentelor justificative, facturarea, evidența creanțelor și urmărirea încasării acestora, precum și efectuarea operațiunilor de plată prin intermediul serviciilor de internet banking;
· cunoașterea regulilor privind întocmirea, verificarea, arhivarea documentelor financiar-contabile, precum și întocmirea situațiilor economico-financiare și a raportărilor specifice activității;
· utilizarea Microsoft Word și Excel pentru întocmirea și prelucrarea documentelor și situațiilor economice, precum și capacitatea de utilizare a programelor informatice de evidență contabilă;
· capacitate de analiză și sinteză a informațiilor economico-financiare, atenție la detalii și identificarea neconcordanțelor în documentele și evidențele contabile;
· capacitate de organizare a activității și de respectare a termenelor;
· corectitudine, responsabilitate și confidențialitate în gestionarea informațiilor;
· capacitate de comunicare și colaborare cu celelalte compartimente ale Asociației și cu reprezentanții unităților administrativ-teritoriale;

4. Dosarul de înscriere
Dosarele de înscriere se depun la sediul Asociației, la adresa indicată mai sus, în termenul și în intervalul orar prevăzute în calendarul concursului. 
Pentru înscrierea la concursul organizat în vederea ocupării postului de economist în cadrul Compartimentului Economic, candidații vor depune la sediul Asociației, în termenul prevăzut în anunț, un dosar care va cuprinde următoarele documente:
· Cerere de înscriere la concurs – se completează la depunerea dosarului;
· Declarație privind acceptul pentru prelucrarea datelor cu caracter personal – se completează la depunerea dosarului;
· Curriculum vitae;
· Copie a actului de identitate;
· Copie a diplomei de licență și, după caz, copii ale altor documente care atestă absolvirea studiilor sau specializărilor relevante pentru postul scos la concurs;
· Documente care atestă vechimea în muncă și vechimea în specialitatea studiilor economice de minimum 3 ani, precum carnetul de muncă, adeverințe eliberate de angajatori, extrase din registrul general de evidență a salariaților sau alte documente justificative admise de lege;
· Certificat de cazier judiciar în original;
· Adeverință medicală care să ateste starea de sănătate corespunzătoare, eliberată de medicul de familie sau de o unitate sanitară abilitată, cu cel mult 6 luni anterior derulării concursului;

5. Calendarul concursului
	Nr. crt.
	Etapa
	Data, interval orar

	1
	Publicarea anunțului
	27.10.2026

	2
	Termen-limită depunere dosare
	10.11.2026, interval orar 09:00 - 15:00

	3
	Selecția dosarelor de concurs
	11.11.2026, interval orar 09:00 - 15:00

	4
	Afișarea rezultatelor selecției dosarelor
	11.11.2026, interval orar 15:00 - 16:00

	5
	Termen pentru depunerea contestațiilor cu privire la selecția dosarelor
	12.11.2026, interval orar 09:00 - 14:00

	6
	Termen pentru soluționarea contestațiilor cu privire la selecția dosarelor
	12.11.2026, interval orar 14:00 - 16:00

	7
	Termen pentru afișarea rezutatelor la contestații cu privire la selecția dosarelor
	13.11.2026, interval orar 09:00 - 10:00

	8
	Proba scrisă
	18.11.2026, ora 10:00

	9
	Afișarea rezultatelor probei scrise
	19.11.2026, interval orar 09:00 - 15:00

	10
	Termen pentru depunerea contestațiilor cu privire la rezultatul probei scrise
	20.11.2026, interval orar 09:00 - 15:00

	11
	Termen pentru soluționarea contestațiilor cu privire la rezultatul probei scrise și afișarea rezutatelor acestora
	23.11.2026, interval orar 09:00 - 15:00

	12
	Interviul
	24.11.2026, ora 10:00

	16
	Afișarea rezultatelor interviului
	25.11.2026, interval orar 09:00 - 15:00

	14
	Termen pentru depunerea contestațiilor la interviu
	26.11.2026, interval orar 09:00 - 15:00

	15
	Termen pentru soluționarea contestațiilor cu privire la rezultatul probei interviu și afișarea rezultatelor acestora
	27.11.2026, interval orar 09:00 - 15:00

	16
	Afișarea rezultatelor finale
	02.12.2026, interval orar 09:00 - 15:00



6. Probele de concurs
Concursul va consta în probele prevăzute în calendarul publicat. 
Proba scrisă va consta în rezolvarea unor subiecte elaborate pe baza bibliografiei și tematicii publicate, urmărind verificarea cunoștințelor de specialitate în domeniul financiar-contabil, fiscal și al legislației specifice activității Asociației. Subiectele pot include atât întrebări teoretice, cât și aplicații practice în scris, privind operațiuni economico-financiare specifice postului.
Interviul va urmări evaluarea competențelor profesionale, a capacității de analiză și sinteză, a modului de soluționare a unor situații concrete din activitatea Compartimentului Economic, a capacității de organizare și respectare a termenelor, precum și a abilităților de comunicare și a motivației candidatului pentru ocuparea postului.
La interviu participă candidații declarați admiși la etapa anterioară, potrivit regulilor concursului.

7. Bibliografie și tematică
Bibliografie:
1. Legea contabilității nr. 82/1991, republicată, cu modificările și completările ulterioare
2. Legea nr. 227/2015 privind Codul fiscal, cu modificările și completările ulterioare
3. Ordinul ministrului finanțelor publice nr. 2.634/2015 privind documentele financiar-contabile, cu modificările și completările ulterioare
4. Legea nr. 51/2006 a serviciilor comunitare de utilități publice, republicată, cu modificările și completările ulterioare
5. Legea nr. 101/2006 a serviciului de salubrizare a localităților, republicată, cu modificările și completările ulterioare
6. Ordonanța Guvernului nr. 26/2000 cu privire la asociații și fundații, cu modificările și completările ulterioare
7. Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare
8. Ordinul președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare
9. Ordin nr. 324 din 17.06.2025 privind modificarea și completarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022.
10. Statutul actualizat al Asociației de Dezvoltare Intercomunitară „Management Integrat al Deșeurilor în Județul Dâmbovița”, cu modificările și completările ulterioare, disponibil pe site-ul oficial al Asociației, la secțiunea „Documente”: https://adideseuridb.ro/documente.

	Tematică:
Contabilitate și documente financiar-contabile
Obiectul și sfera de aplicare a reglementărilor contabile; organizarea și conducerea contabilității și răspunderea aferentă.
Registrele contabile obligatorii: Registrul-jurnal, Registrul-inventar și Cartea mare; întocmirea, utilizarea, păstrarea și arhivarea acestora.
Documentele justificative și documentele contabile: elemente obligatorii, întocmire, verificare, corectare, circuit și înregistrare în contabilitate.
Inventarierea activelor, datoriilor și capitalurilor proprii; evaluarea elementelor inventariate și reflectarea rezultatelor inventarierii.
Întocmirea, verificarea, aprobarea și depunerea situațiilor financiare anuale.
Păstrarea și arhivarea documentelor financiar-contabile; termene, responsabilități și consecințele nerespectării obligațiilor legale.
Documente privind operațiunile de casă și bancă, achizițiile, recepțiile, cheltuielile, avansurile spre decontare și deplasările.
Documente privind salariile și alte drepturi de personal, în măsura aplicabilității.
Fiscalitate
Principii generale ale fiscalității și obligațiile contribuabililor și plătitorilor de impozite și taxe.
Determinarea rezultatului fiscal; categorii de venituri și cheltuieli, cheltuieli deductibile și nedeductibile și calcularea impozitului pe profit, în măsura aplicabilității regimului fiscal al Asociației.
Taxa pe valoarea adăugată: operațiuni impozabile, persoane impozabile, bază de impozitare, cote, exigibilitate și dreptul de deducere, inclusiv limitările acestuia.
Facturarea și evidența operațiunilor în scopuri de TVA; decontul de TVA, declarațiile fiscale și termenele de declarare și plată.
Impozitul pe veniturile din salarii și contribuțiile sociale obligatorii: determinare, calcul, reținere, declarare și plată.
Tratamentul fiscal al achizițiilor de bunuri și servicii, al cheltuielilor de deplasare și al cheltuielilor efectuate în interesul activității.
Organizare și finanțarea serviciilor de utilități publice și de salubrizare
Principiile organizării și funcționării serviciilor comunitare de utilități publice și ale serviciului de salubrizare.
Competențele și responsabilitățile autorităților administrației publice locale în organizarea, coordonarea și controlul serviciilor.
Scopul, atribuțiile și rolul asociațiilor de dezvoltare intercomunitară în organizarea și gestionarea în comun a serviciilor.
Relațiile dintre unitățile administrativ-teritoriale, asociația de dezvoltare intercomunitară, operatori și utilizatorii serviciului.
Modalități de gestiune a serviciilor; delegarea gestiunii, documentele relevante, contractele de delegare și responsabilitățile părților.
Activitățile componente ale serviciului de salubrizare și delimitarea acestora potrivit reglementărilor aplicabile.
Principiile de finanțare a serviciilor, recuperarea costurilor, obligațiile operatorilor și utilizatorilor și monitorizarea indicatorilor de performanță.
Rolul autorităților competente și al autorității de reglementare în organizarea, monitorizarea și reglementarea serviciilor.
Regimul deșeurilor
Termeni principali, obiectul și domeniul de aplicare al reglementărilor privind regimul deșeurilor.
Ierarhia deșeurilor și principiile prevenirii, reutilizării, reciclării, valorificării și eliminării.
Responsabilitățile autorităților publice, ale producătorilor de deșeuri și ale celorlalți participanți la gestionarea deșeurilor.
Colectarea separată, transportul, tratarea, valorificarea și eliminarea deșeurilor.
Trasabilitatea, evidența și raportarea operațiunilor de gestionare a deșeurilor.
Obiectivele de pregătire pentru reutilizare și reciclare și implicațiile acestora asupra organizării și costurilor sistemului.
Planurile și programele de gestionare a deșeurilor, principiul «poluatorul plătește» și responsabilitatea extinsă a producătorului.
Răspunderi și sancțiuni pentru nerespectarea obligațiilor privind regimul deșeurilor.
Fundamentarea și calcularea tarifelor de salubrizare
Deosebirea dintre stabilirea, ajustarea și modificarea tarifelor și situațiile în care se aplică fiecare procedură.
Structura tarifelor pentru activitățile de salubrizare și delimitarea costurilor aferente activităților componente.
Principii de fundamentare a tarifelor pe baza cheltuielilor justificate, a cantităților estimate sau realizate și a parametrilor relevanți.
Categorii de cheltuieli avute în vedere la fundamentarea tarifelor și condițiile de justificare și documentare a acestora.
Cheltuieli de exploatare, cheltuieli cu personalul, combustibilii, energia, întreținerea, reparațiile, materialele și serviciile prestate de terți, în măsura în care sunt eligibile potrivit normelor aplicabile.
Amortizarea, redevențele, contribuțiile și alte elemente de cost, în condițiile prevăzute de reglementările aplicabile.
Venituri, costuri și elemente de calcul utilizate la determinarea tarifelor.
Documentația de fundamentare a tarifelor: structură, date justificative, calcule și documente suport.
Tarife distincte pentru gestionarea deșeurilor, taxe distincte și taxe de salubrizare: scop, principii de calcul și relația cu activitățile componente.
Responsabilitățile operatorilor, ale autorităților administrației publice locale și ale asociațiilor de dezvoltare intercomunitară în fundamentarea și aprobarea tarifelor.
Înaintarea, analiza, avizarea sau aprobarea documentațiilor tarifare, potrivit competențelor legale.
Actualizarea datelor de fundamentare și tratarea modificărilor relevante ale costurilor și parametrilor de operare.
Verificarea coerenței dintre costurile declarate, cantitățile de deșeuri, activitățile prestate și tarifele propuse.
Aplicarea modificărilor aduse metodologiei de tarifare prin actele normative indicate în bibliografie.
Organizarea și funcționarea Asociației
Constituirea, organizarea și funcționarea asociațiilor fără scop patrimonial.
Scopul, obiectivele, domeniul de activitate și patrimoniul Asociației.
Organele de conducere, administrare și control; atribuțiile și competențele acestora potrivit legii și Statutului.
Veniturile Asociației, inclusiv cotizațiile și contribuțiile membrilor, donațiile, sponsorizările și alte surse permise de lege.
Utilizarea resurselor financiare în vederea realizării scopului statutar și răspunderea organelor Asociației.
Elaborarea, aprobarea și executarea bugetului Asociației, în conformitate cu Statutul și competențele organelor sale.
Relațiile Asociației cu unitățile administrativ-teritoriale membre, operatorii și instituțiile competente.
Atribuțiile Asociației în organizarea, coordonarea și monitorizarea sistemului integrat de management al deșeurilor.
Rolul Asociației în urmărirea și monitorizarea îndeplinirii obligațiilor prevăzute în contractele de delegare, în limitele competențelor sale.
Obligațiile membrilor privind contribuțiile financiare și administrarea patrimoniului Asociației, potrivit Statutului.
Modificarea actului constitutiv și a Statutului, precum și dizolvarea și lichidarea asociațiilor, la nivelul prevederilor relevante.

8. Informații suplimentare
Relații suplimentare privind organizarea și desfășurarea concursului se pot obține de la secretarul comisiei de concurs, d-na Sîrbu Ingrid, telefon 0733 601 669, sau la sediul Asociației.

